ตลาดหุ้นสหรัฐฯบวกเล็กน้อย
ตลาดหุ้นสหรัฐฯ ปิดบวกเล็กน้อย ดาวโจนส์ เพิ่มขึ้น 12.87 จุด ขณะที่ราคาน้ำมันหล่นกลับมาแตะ 88 ดอลลาร์ต่อบาร์เรล
9 ธ.ค. 2553

ตลาดหุ้นสหรัฐฯ ปิดบวกเล็กน้อย ดาวโจนส์ เพิ่มขึ้น 12.87 จุด ขณะที่ราคาน้ำมันหล่นกลับมาแตะ 88 ดอลลาร์ต่อบาร์เรล 
ตลาดหุ้นสหรัฐฯเมื่อวันพุธ(8 ธ.ค.) ปิดบวกเล็กน้อย จากการเปิดตัวในวอลล์สตรีทที่สดใสของ 2 บริษัทอินเตอร์เน็ตของจีน ขณะที่นักลงทุนเฝ้ารอความคืบหน้าของข้อตกลงลดภาษีระหว่างประธานาธิบดีบารัค โอบามาและพรรครีพับลิกัน       ดัชนีหุ้นดาวโจนส์ เพิ่มขึ้น 12.87 จุด (0.11 เปอร์เซ็นต์) ปิดที่ 11,372.81 จุด แนสแดค เพิ่มขึ้น 10.67 จุด (0.41 เปอร์เซ็นต์) ปิดที่ 2,609.16 จุด เอสแอนด์พี เพิ่มขึ้น 4.50 จุด (0.37 เปอร์เซ็นต์) ปิดที่ 1,228.25 จุด  ขณะที่ราคาน้ำมันหล่นกลับมาแตะ 88 ดอลลาร์ต่อบาร์เรล หลังดอลลาร์ที่แข็งค่าจุดชนวนขายทำกำไรของนักลงทุน   สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนมกราคม ลดลง 41 เซนต์ ปิดที่ 88.28 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 62 เซนต์ ปิดที่ 90.77 ดอลลาร์ต่อบาร์เรล